Årsmøte Fagforbundet Ås 24.01.2023.

Sak 6. Innkomne forslag.

Styret i Fagforbundet Ås ønsker å fremme følgende forslag for årsmøtet.

**Lønn leder og nestleder og styrehonorar.**

Styret har et forslag på at leder og nestleder skal lønnes i kapittel 3, det vil si at de skal lønnes som den best betalte Hovedtillitsvalgte, de er satt til å lede, men ikke mindre enn sin egen lønn.

* Årlig honorar for leder og nestleder foreslås endret fra kr 5000,- til kr 0,-
* Årlig honorar for kasserer foreslås økt fra kr 5000,- til kr 10.000, -
* Årlig honorar for øvrige styremedlemmer foreslås økt fra kr 3000,- til kr 4000,-

**Begrunnelse.**

Kasserer har ikke frikjøp i Fagforbundet Ås. Regnskapet i fagforeningen er av betydelig størrelse og må i sin helhet føres på fritiden. Honoraret ønskes økt for å kompensere for denne tidsbruken og for å kunne beholde folk i vervet. Det er også et håp om at honoraret vil kunne gjøre det noe enklere å rekruttere ny kasserer når den tid kommer.

Etter den nye modellen foreslås honoraret for leder og nestleder fjernet.

Øvrige styremedlemmer har ikke frikjøp. Vi ser at det også her må regnes med noe arbeid på fritiden utover det å delta på styremøter. Eksempler på dette kan være arbeid i seksjonene, planlegging av eventuell streik ved lønnsoppgjør, og øvrig drift av fagforeningen. Det viser seg stadig vanskeligere å få medlemmer til å påta seg styreverv. Vi ønsker honoraret økt for å kompensere noe for dette.

Det settes som et krav en deltagelse på minimum 60 prosent eller mer av styremøtene for å kunne heve styrehonorar.